Storgata 1 (Moss)

**Storgata 1** er adressen til en eiendom i Storgata i Moss, med en bygning oppført tømmer i 1827.

## Storgata
Storgata er en av de mest historiske gatene i byen, Moss. Den strekker seg fra Nordre Jernbaneovergang nordøstover til Henrich Gerners gate. Som navnet antyder, var det i lang tid byens hovedgate som bant sammen møllene med havnen.

## Nåtiden

I dag er Storgata 1 et sentralt sted for sosialt samvær og underholdning. På 2020-tallet er bygningen kjent som «Spor 3» eller «Kråka Bar». Gjennom årene har puben beholdt sin viktige rolle som et knutepunkt for fellesskapet og har en langvarig historie med å bringe mennesker sammen. Huset er også et av de eldste husene i gaten da det overlevde bybrannen. Dette er grunnen til at det i dag er bygget av tre og ikke mur.  

I tillegg til puben, er det også noen privatpersoner som bor i en leilighet i andre etasje.  

(Huset har en rik historie som spenner fra sin opprinnelse i empirestilen på 1800-tallet til dagens rolle som en pub- og boligkompels. Dette er et eksempel på hvordan historiske bygninger i Moss blir ivaretatt og tilpasset for å møte dagens behov og fortsette å spille en viktig rolle i samfunnet.) 

## Byggestil

og var et godt eksempel på empirestil. Empirestilen, som var populær på den tiden, kjennetegnes av enkelthet og naturlighet, med rolige stramme former. Huset har en klassisk empirefasade med rette linjer og proporsjoner. Fasaden kan beskrives som symmetrisk med et karakteristiske inngangsparti, som ble kalt «dump til helvete» og vinduer på begge sider av inngangen. I 1970 ble fasaden til huset bygget om i en mer sveiserstil. Huset mistet da sitt karakteristiske inngangsparti, og mye av empirepreget ble borte.
### Innredningen
I Storgata 1 var det to separate leiligheter. Rundt 1910 var den første leiligheten, som lå i første etasje og hadde seks rom, leid ut for 600 kroner i året. Antallet beboere varierte mellom 3 og 5 personer. Leilighet nummer to strakte seg over to etasjer og ble leid ut for 420 kroner i året. I sokkeletasjen var det butikk. Leiligheten hadde fire rom og det var plass til rundt 2 personer. Empirestilen preget innredningen i begge leilighetene, med møbler og dekor.  
## Historie
Storgata 1 ble oppført i 1827 av snekker Truls Larsen I 1837 kjøpte snekker Sven Bostedt eiendommen, og Bostedt-familien bodde i Storgata 1 frem til 1897. Deretter kom familien Ødegaard; politioverkonstabel Petter Karlsen Ødegaard og hans kone Johanne Dorothea, som drev en delikatesseforretning. Etter dem flyttet byens kemner Halvar Næsje og hans familie inn. Næsje ble for øvrig tildelt Kongens fortjenestemedalje for sitt virke.

Boligen har gjennom tiden hatt flere navn. Den het Bostedtgården etter Bostedt-familien. Etter at Næsje flyttet inn, ble den kalt Næsjegården

I Storgata 1 ble det tidlig etablert et skjenkested som ble frekventert av arbeiderne ved Moss Verft og på Glassverket. Fra siste del av 1800-tallet og frem til slutten av 1900-tallet var disse svært viktige arbeidsplasser for mossinger. Arbeiderne fikk lønningene sin i en papirpose, og på lønningsdagen brukte mange opp hele lønnen på skjenkestedet i kjelleren på Storgata&nbsp;1. Dette førte til at bygget fikk kallenavnet “Banken /Sparebanken”. Også i nyere tider har bygget huset serveringssteder, og det har hatt flere ulike eiere. 

## Referanser